Anunț achiziție publică - analize probe ADN urși problemă

În cadrul proiectului LIFE18 NAT/RO/001082, Fundația Conservation Carpathia a realizat recensământul genetic la specia urs brun într-o zonă pilot din Munții Carpați. Monitorizarea genetică a acestei populații de urs s-a facut deja de 3 ori de-a lungul a 6 ani cu aceeași metodologie si vom putea astfel evalua tendința populației. Folosind aceeași metodologie de laborator, este posibilă compararea probelor de ADN de la recensământul general cu cele de la atacuri produse de ursi. Identificarea genotipurilor urșilor problemă este o oportunitate, în felul acesta vom putea să înțelegem care este structura urșilor care atacă în sate, ce sex au, cât de des și unde atacă același individ, dacă anumiți indivizi dezvoltă anumite tipare de atac. Aceste informatii ne vor ajuta în cadrul proiectului pentru a aplica măsuri de prevenție și intervenție împotriva atacurilor urșilor. Pentru a fi utilă echipelor de management, analiza acestor probe ale urșilor problemă (i.e., extragerea ADN, genotiparea probelor, procedurile PCR, bioinformatica și identificarea genotipurilor unice, compararea cu baza de date existentă) trebuie făcute în regim de urgență. Întoarcerea rezultatelor din laborator în teren în maxim 2-3 săptămâni are impact în deciziile echipelor de intervenție. În acest sens, invităm universitățile, institutele de cercetare, laboratoarele și alti operatori economici interesați și care au experiență în analiza probelor non-invazive de ADN la specia urs, să ne trimită o ofertă conform instrucțiunilor din documentația de achiziție atașată.

Vă rugăm să consultați specificațiile tehnice anexate unde veți regăsi instrucțiuni cu privire la formularea și trimiterea ofertelor. Clarificări pot fi solicitate la adresa de email r.iosif@carpathia.org, Ruben Iosif.

Termenul de transmitere al ofertei este 30.05.2023.